Σας γνωρίζουμε ότι το ΚΕΝΤΡΟ ΕΦΟΔΙΑΣΜΟΥ ΜΟΝΑΔΩΝ ΣΤΡΑΤΟΥ ΑΤΤΙΚΗΣ (ΚΕΜΣΑ) αποτελεί φορέα του Στρατού Ξηράς και εδρεύει στο Βύρωνα (στρατόπεδο «ΣΑΚΕΤΑ Β΄»).  Εντός της έδρας μας λειτουργεί ανελλιπώς από το 1991 σε μια προνομιακή, πευκόφυτη περιοχή στις παρυφές του Υμηττού, ένας πλήρως οργανωμένος πολυχώρος εξυπηρέτησης, εμπορίου και αναψυχής. Διαθέτοντας μακρόχρονη παρουσία και έχοντας κερδίσει την απόλυτη εμπιστοσύνη του καταναλωτικού κοινού μας, στον πολυχώρο μας καταγράφεται καθημερινά υψηλή επισκεψιμότητα, καθώς εντός αυτού λειτουργούν:
· Πρατήριο Τροφίμων - Ποτών (Super Market)
· Πολυκατάστημα (ένδυση, υπόδηση, οπτικά, είδη σπιτιού, κομμωτήριο, κλπ)
· Πρατήριο Υγρών Καυσίμων (EKO)
· Πλυντήριο Αυτοκινήτων
· Λιπαντήριο - Συνεργείο ελαστικών
· Φαρμακείο
· Καφεστιατόρειο
· Παιδική Χαρά  
Στο πλαίσιο της περαιτέρω ανάπτυξης και διεύρυνσης του εμπορικού μας χαρτοφυλακίου, διερευνούμε τη δυνατότητα παραχώρησης προς αξιοποίηση (εκμίσθωση, εμπορική εκμετάλλευση) του κτιρίου που στεγάζει το Πολυκατάστημα. Πρόκειται για αυτόνομο κτίριο συνολικής επιφάνειας 1.800 τ.μ. Εκτιμούμε ότι η επιδιωκόμενη συνεργασία με μία εταιρεία με σημαντική εμπειρία δραστηριοποίησης στον εν λόγω τομέα θα συνέβαλε καίρια στη βελτιστοποίηση της λειτουργίας του συγκεκριμένου ακινήτου, θα ήταν δε αμοιβαία επωφελής αξιοποιώντας τις άριστες υποδομές και τη σταθερή πελατεία μας.
Τα κύρια ανταγωνιστικά πλεονεκτήματα του ακινήτου περιλαμβάνουν:
· Ελκυστικούς οικονομικούς όρους: Ανταγωνιστικό μίσθωμα και χαμηλό λειτουργικό κόστος.
 
· Εύκολη πρόσβαση: Άμεση πρόσβαση με Ι.Χ. αλλά και με Μέσα Μαζικής Μεταφοράς (υφίσταται στάση της αστικής γραμμής 204Β εντός της εγκατάστασης).
 
· Μέγιστη ασφάλεια: Φύλαξη και ελεγχόμενη πρόσβαση των εγκαταστάσεων σε 24ωρη βάση.
 
· Άνεση στάθμευσης: Επαρκής, οργανωμένος και δωρεάν χώρος στάθμευσης (parking) για όλους τους επισκέπτες.

Είμαστε στη διάθεσή σας για την παροχή οποιασδήποτε επιπλέον πληροφορίας - διευκρίνισης καθώς επίσης και για τον προγραμματισμό επίσκεψής σας στο χώρο μας.
 
Μπορείτε να επικοινωνήσετε μαζί μας καθημερινά στο τηλέφωνο ( 08:00-13:30 καθημερινά)  ή μέσω email στα promithion_sm@ekems.gr, promithion_pk@ekems.gr

Για μια πρώτη γνωριμία με τον χώρο μας, μπορείτε να επισκεφθείτε την επίσημη ιστοσελίδα μας: https://ekems.army.gr”
 

